ข้อบัญญัติองค์การบริหารส่วนตำบลแสนชาติเรื่องกิจการที่เป็นอันตรายต่อสุขภาพพ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลแสนชาติว่าด้วยการกิจการที่เป็นอันตรายต่อสุขภาพอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลแสนชาติโดยได้รับความเห็นชอบจากสภาองค์การบริหารส่วนตำบลแสนชาติและนายอำเภอจังหารจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลแสนชาติ เรื่อง กิจการที่เป็นอันตรายต่อสุขภาพพ.ศ. ๒๕๖๐ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลแสนชาติตั้งแต่วันถัดจากวันประกาศราชกิจจานุเบกษาเป็นต้นไปข้อ ๓ บรรดาข้อบัญญัติ ระเบียบ ประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ ในข้อบัญญัตินี้สถานประกอบกิจการ หมายความว่าสถานที่ที่ใช้้ในการประกอบกิจการที่เป็นอันตรายต่อสุขภาพตามประกาศกระทรวงสาธารณสุขที่ออกตามความในมาตรา๓๑ แห่งพระราชบัญญัติการสาธารณสุข พ.ศ. ๒๕๓๕ผู้ดำเนินกิจการ หมายความว่าผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบดำเนินการสถานประกอบกิจการนั้นการค้า หมายความว่าการประกอบธุรกิจ การพาณิชย์ การอุตสาหกรรม การเกษตร การผลิต หรือให้บริการใด ๆเพื่อหาประโยชน์อันมีมูลค่าคนงาน หมายความว่าผู้ปฏิบัติงานในสถานประกอบกิจการกิจการที่เป็นอันตรายต่อสุขภาพหมายความว่า กิจการที่มีกระบวนการผลิตหรือกรรมวิธีการผลิตกิจการเกี่ยวกับการเลี้ยงสัตว์หรือกิจการเกี่ยวกับการบริการที่ก่อให้เกิดมลพิษหรือสิ่งที่ทำให้เกิดโรคซึ่งจะมีผลกระทบต่อสุขภาพอนามัยของประชาชนที่อยู่ในบริเวณข้างเคียงนั้น ไม่ว่าจะเป็นเรื่องมลพิษทางอากาศ ทางน้ำ ทางดินทางเสียง แสง ความร้อน ความสั่นสะเทือน รังสี ฝุ่นละออง เขม่า เถ้า เป็นต้นมลพิษทางเสียงหมายความว่าสภาวะของเสียงอันเกิดจากการประกอบกิจการของสถานประกอบกิจการที่ทำให้้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษความสั่นสะเทือนหมายความว่า สภาวะของความสั่นสะเทือนอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางอากาศหมายความว่าสภาวะของอากาศอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางน้ำหมายความว่าสภาวะของน้ำทิ้งอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนอาคารหมายความว่า ตึก บ้าน เรือน โรง ร้าน แพ คลังสินค้าสำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่นหมายความว่า นายกองค์การบริหารส่วนตำบลแสนชาติผู้ซึ่งได้รับการแต่งตั้งจากเจ้าพนักงานท้องถิ่นหมายความว่าข้าราชการหรือพนักงานท้องถิ่นซึ่งได้รับการแต่งตั้งจากเจ้าพนักงานท้องถิ่นเพื่อให้ปฏิบัติการตามมาตรา๔๔ แห่งพระราชบัญญัติการสาธารณสุข พ.ศ. ๒๕๓๕เจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ที่ได้รับการแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานองค์การบริหารส่วนตำบลแสนชาติซึ่งได้รับการแต่งตั้งจากเจ้าพนักงานท้องถิ่นเพื่อให้ปฏิบัติการตามมาตรา๔๔ แห่งพระราชบัญญัติการสาธารณสุข พ.ศ. ๒๕๓๕ข้อ ๕ ให้กิจการประเภทต่าง ๆ ดังต่อไปนี้เป็นกิจการที่ต้องมีการควบคุมในเขตองค์การบริหารส่วนตำบลแสนชาติ(๑)กิจการที่เกี่ยวกับการเลี้ยงสัตว์(๑.๑)การเลี้ยงสัตว์บก สัตว์ปีก สัตว์น้ำ สัตว์เลื้อยคลาน หรือแมลง(๑.๒)การเลี้ยงสัตว์ปีก(๑.๓)การเลี้ยงสัตว์ครึ่งบกครึ่งน้ำ(๒)กิจการที่เกี่ยวกับสัตว์หรือผลิตภัณฑ์(๒.๑)การสะสมเขาสัตว์ กระดูกสัตว์ที่ยังมิได้แปรรูป(๒.๒)การสะสมหนังสัตว์ที่ยังไม่ได้ฟอก(๓)กิจการที่เกี่ยวกับอาหาร เครื่องดื่ม น้ำดื่ม(๓.๑)การผลิต การหมัก การสะสมปลาร้า ปลาเจ่า กุ้งเจ่ายกเว้นการผลิตเพื่อบริโภคในครัวเรือน(๓.๒)การตากเนื้อสัตว์ การผลิตเนื้อสัตว์เค็ม การเคี่ยวมันกุ้ง ยกเว้นการผลิตเพื่อบริโภคในครัวเรือน(๓.๓)การเคี่ยวน้ำมันหมู การผลิตกุนเชียง หมูยอ ไส้กรอก หมูตั้งยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน(๓.๔)การผลิตเส้นหมี่ ขนมจีน ก๋วยเตี๋ยว เต้าฮวย เต้าหู้ วุ้นเส้น เกี้ยมอี๋(๓.๕)การประกอบกิจการการทำขนมปังสด ขนมปังแห้ง จันอับ ขนมเปี๊ยะ(๓.๖)การผลิตน้ำกลั่น น้ำบริโภคยกเว้นการผลิตเพื่อบริโภคในครัวเรือน(๓.๗)การผลิตไอศกรีม ยกเว้นการผลิตเพื่อการบริโภคในครัวเรือน(๓.๘)การผลิตน้ำ แข็ง ยกเว้นการผลิตเพื่อใช้ในสถานที่จำ หน่ายอาหารและเพื่อการบริโภคในครัวเรือน(๔)กิจการที่เกี่ยวกับการเกษตร(๔.๑)การสีข้าวด้วยเครื่องจักร(๔.๒)การผลิต การสะสมปุ๋ย(๔.๓)การนวดข้าวด้วยเครื่องจักร(๕)กิจการเกี่ยวกับโลหะหรือแร่ ได้แก่ การผลิตโลหะที่เป็นภาชนะ เครื่องมือ เครื่องจักรอุปกรณ์หรือเครื่องใช้ต่าง ๆ(๖)กิจการที่เกี่ยวข้องกับยานยนต์ เครื่องจักร หรือเครื่องกล(๖.๑) การต่อ การประกอบ การเคาะการปะผุ การพ่นสี การพ่นสารกันสนิมยานยนต์(๖.๒) การตั้งศูนย์ถ่วงล้อการซ่อม การปรับแต่ง ระบบปรับอากาศหรืออุปกรณ์ที่เป็นส่วนประกอบของยานยนต์เครื่องจักร หรือเครื่องกล(๖.๓) การปะ การเชื่อมยาง(๗) กิจการที่เกี่ยวกับไม้(๗.๑) การประดิษฐ์ไม้ หวายเป็นสิ่งของเครื่องจักร หรือการพ่นการทาสารเคลือบเงาสีหรือการแต่งสำเร็จผลิตภัณฑ์จากไม้หรือหวาย(๗.๒) การเผาถ่านหรือการสะสมถ่าน(๘) กิจการที่เกี่ยวกับการบริการ(๘.๑) การประกอบกิจการสปาเพื่อสุขภาพเว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๘.๒) การประกอบกิจการ อาบ อบนวด ยกเว้นกิจการที่ได้รับใบอนุญาตใน (๘.๑)หรือในสถานพยาบาลตามกฎหมายว่าด้วยสถานพยาบาล(๘.๓)การประกอบกิจการสถานที่อาบน้ำ อบไอน้ำ อบสมุนไพร ยกเว้นกิจการที่ได้รับใบอนุญาตใน(๘.๑) หรือในสถานพยาบาลตามกฎหมายว่าด้วยสถานพยาบาล(๘.๔) การประกอบกิจการโรงแรมหรือกิจการอื่นในทำนองเดียวกัน(๘.๕) การประกอบการสวนสนุกตู้เกม(๘.๖)การประกอบกิจการเสริมสวยหรือแต่งตัดผมเว้นแต่เป็นกิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๙) กิจการที่เกี่ยวกับสิ่งทอได้แก่ การเย็บปักผ้า การทอผ้าด้วยเครื่องจักรหรือการทอผ้าด้วยกี่กระตุกตั้งแต่ ๕กี่ขึ้นไป(๑๐) กิจการเกี่ยวกับ หิน ดินทราย ซีเมนต์ หรือวัตถุที่คล้ายคลึง(๑๐.๑)การผลิตเครื่องใช้ด้วยซีเมนต์ หรือวัตถุที่คล้ายคลึง(๑๐.๒) การสะสม การผสมซีเมนต์หินทรายหรือวัตถุที่คล้ายคลึง(๑๐.๓)การผลิตภาชนะดินหรือผลิตภัณฑ์ดินเผา(๑๑) กิจการที่เกี่ยวกับปิโตรเลียมถ่านหิน สารเคมี(๑๑.๑) การผลิต การบรรจุการสะสม การขนส่งก๊าซ(๑๑.๒) การผลิต การกลั่นการสะสม การขนส่งน้ำมันปิโตรเลียมหรือผลิตภัณฑ์ปิโตรเลียมต่าง ๆ(๑๒) กิจการอื่น ๆ(๑๒.๑) การผลิตการซ่อมเครื่องอิเล็กทรอนิกส์ เครื่องไฟฟ้า อุปกรณ์อิเล็กทรอนิกส์อุปกรณ์ไฟฟ้า(๑๒.๒) การสะสมวัตถุหรือสิ่งของชำรุดใช้แล้วหรือเหลือใช้ข้อ ๖ สถานประกอบกิจการที่ต้องการควบคุมตามข้อบัญญัตินี้ที่ตั้งอยู่ในเขตที่กฎหมายว่าด้วยการผังเมืองหรือกฎหมายว่าด้วยการควบคุมอาคารมีผลใช้บังคับหรือสถานประกอบกิจการใดที่เข้าข่ายเป็นโรงงานหรือมีการประกอบกิจการเกี่ยวกับวัตถุอันตรายจะต้องปฏิบัติตามกฎหมายว่าด้วยการนั้นและกฎหมายอื่นที่เกี่ยวข้องด้วยแล้วแต่กรณีข้อ ๗ สถานประกอบกิจการต้องตั้งอยู่ห่างจากชุมชนวัด ศาสนา โบราณสถาน โรงเรียนสถาบันการศึกษา โรงพยาบาล หรือสถานที่อื่น ๆตามกฎหมายว่าด้วยโรงงาน หรือกฎหมายอื่นที่เกี่ยวข้อง ทั้งนี้ในกรณีที่สถานประกอบกิจการที่ไม่เข้าข่ายเป็นโรงงานให้เป็นไปตามที่เจ้าพนักงานท้องถิ่นประกาศกำหนดโดยคำนึงถึงลักษณะและประเภทของการประกอบกิจการซึ่งอาจก่อให้เกิดอันตรายต่อสุขภาพอนามัยของประชาชนหรือก่อเหตุรำคาญข้อ ๘ ผู้ประกอบกิจการตามประเภทที่กำหนดไว้ในข้อ๕ทั้งที่เป็นการค้าและไม่เป็นการค้าจะต้องปฏิบัติตามหลักเกณฑ์อันเกี่ยวด้วยสุขลักษณะและมาตรการป้องกันอันตรายต่อสุขภาพดังต่อไปนี้(๑)สถานที่ตั้งจะต้องไม่ตั้งอยู่ในบริเวณที่น่าจะเป็นอันตรายต่อสุขภาพพื้นทำด้วยวัตถุถาวรทำความสะอาดง่าย(๒)จัดให้มีระบบการระบายน้ำทิ้งและหรือระบบบำบัดน้ำเสียอย่างเพียงพอและถูกต้องด้วยสุขลักษณะ(๓) จัดให้มีแสงสว่างและทางระบายอากาศเพียงพอและถูกต้องด้วยสุขลักษณะ(๔)จัดให้มีระบบการกำจัดสิ่งปฏิกูล มูลฝอยการกำจัดมลพิษที่เกิดจากกระบวนการผลิตที่ถูกต้องด้วยสุขลักษณะ(๕)จัดให้มีการป้องกันอันตรายต่อสุขภาพและระบบการป้องกันอุบัติเหตุอัคคีภัย(๖) จัดให้มีห้องน้ำ ห้องส้วมจำนวนเพียงพอและถูกต้องด้วยสุขลักษณะ(๗)จัดให้มีระบบป้องกันการปนเปื้อนในผลิตภัณฑ์โดยเฉพาะผลิตภัณฑ์ที่เป็น อาหาร(๘) จัดให้มีน้ำใช้ที่สะอาดโดยเฉพาะกิจการที่เกี่ยวกับการผลิตอาหาร(๙)จัดให้มีระบบการรักษาความสะอาด เครื่องมือ เครื่องใช้อุปกรณ์และสถานที่ให้ถูกต้องด้วยสุขลักษณะ(๑๐) จัดให้มีการป้องกัน กลิ่นเสียง แสง รังสี ความสั่นสะเทือน สิ่งมีพิษ ฝุ่นละออง เขม่าเถ้า มูลหรือสิ่งอื่นใดๆ ซึ่งอาจเป็นเหตุรำคาญ(๑๑)การปฏิบัติอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งเจ้าพนักงานท้องถิ่น รวมทั้งระเบียบข้อบังคับ และคำสั่งขององค์การบริหารส่วนตำบลแสนชาติข้อ ๙ ผู้ขอรับใบอนุญาตประกอบกิจการค้าตามข้อ ๕จะต้องยื่นคำขอต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ข้อ ๑๐ ให้เจ้าพนักงานท้องถิ่นมีอำนาจผ่อนผันผู้ขอรับใบอนุญาตงดเว้นการปฏิบัติตามเงื่อนไขที่กำหนดไว้ในข้อ๗ เพียงเท่าที่เห็นสมควรหรือจะเปลี่ยนแปลงอย่างใดเพื่อให้เหมาะแก่การค้าซึ่งให้ควบคุมก็ได้ข้อ ๑๑ เมื่อเจ้าพนักงานท้องถิ่นได้พิจารณาแล้วเห็นว่าผู้ขอรับใบอนุญาตได้ปฏิบัติการครบถ้วนตามความในข้อ๗ ข้อ ๘ และการอนุญาตนั้นไม่เป็นเหตุกระทบกระเทือนต่อสุขภาพอนามัยของประชาชนก็ให้ออกใบอนุญาตให้ตามแบบที่กำหนดภายในสิบห้าวันข้อ ๑๒ ผู้รับใบอนุญาตให้ประกอบกิจการค้าซึ่งกำหนดให้ควบคุมตามข้อบัญญัติจะต้องปฏิบัติตามเงื่อนไขอันเกี่ยวด้วยสุขลักษณะดังต่อไปนี้(๑)ต้องรักษาเครื่องมือเครื่องใช้ในการประกอบการค้าทุกอย่างให้สะอาดอยู่เสมอ ถ้าวัตถุแห่งการค้านั้นจักใช้เป็นอาหารต้องป้องกันวัตถุนั้นให้พ้นจากฝุ่นละอองและสัตว์พาหะนำโรค(๒)ต้องมีการดูแลรักษาความสะอาดที่รองรับขยะมูลฝอยและสิ่งปฏิกูลไม่เป็นที่เพาะพันธุ์แมลงและสัตว์พาหะนำโรคได้และต้องมีการกำจัดมูลฝอยและสิ่งปฏิกูลให้ถูกต้องด้วยสุขลักษณะ(๓) ถ้าจะเปลี่ยนแปลง แก้ไขหรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน(๔)ต้องยอมให้เจ้าพนักงานท้องถิ่น หรือเจ้าพนักงานสาธารณสุขหรือผู้ที่ได้รับการแต่งตั้งจากเจ้าพนักงานท้องถิ่น เข้าตรวจสถานที่ เครื่องมือเครื่องใช้ตลอดจนวิธีประกอบการค้านั้นได้ในเวลาอันสมควรเมื่อได้รับแจ้งความประสงค์ให้ทราบแล้ว(๕)การปฏิบัติอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบข้อบังคับและประกาศขององค์การบริหารส่วนตำบลแสนชาติข้อ ๑๓ ผู้ขอรับใบอนุญาตประกอบกิจการค้าตามข้อ ๕จะต้องนำสำเนาหลักฐาน ดังต่อไปนี้ มาแสดงต่อเจ้าพนักงานท้องถิ่น(๑)บัตรประจำตัวประชาชน/ข้าราชการ/พนักงานรัฐวิสาหกิจ(๒) สำเนาทะเบียนบ้าน(๓) หลักฐานอื่น ๆที่เกี่ยวข้องข้อ ๑๔ เจ้าพนักงานท้องถิ่นจะต้องดำเนินการออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตประกอบกิจการค้าตามข้อ๕ ทราบภายในสามสิบวันนับแต่วันที่ได้รับคำขอตามข้อ ๙ และหลักฐานตามข้อ ๑๓ ถูกต้องครบถ้วนแล้วในกรณีที่มีเหตุอันจำเป็น เจ้าพนักงานท้องถิ่นไม่อาจดำเนินการได้ภายในกำหนดเวลาตามวรรคหนึ่งสามารถขยายเวลาออกไปได้อีกสองครั้งครั้งละไม่เกินสิบห้าวัน โดยจะมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ขยายเวลาได้แล้วนั้นผู้ได้รับใบอนุญาตต้องมารับใบอนุญาตภายในสิบห้าวันทำการนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในเวลาที่กำหนดถือว่าสละสิทธิ์ข้อ ๑๕ ผู้ได้รับใบอนุญาตประกอบกิจการค้าประเภทใดที่ประสงค์จะขอต่ออายุใบอนุญาตประกอบกิจการค้าเช่นนั้นต่อไปจะต้องยื่นคำขอต่ออายุใบอนุญาตตามแบบที่กำหนดท้ายข้อบัญญัตินี้กำหนดสามสิบวันก่อนวันสิ้นอายุใบอนุญาตเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระข้อ ๑๖ ผู้ที่ได้รับใบอนุญาตตามข้อ ๑๑และขอต่ออายุใบอนุญาตตามข้อ ๑๕จะต้องชำระค่าธรรมเนียมการออกใบอนุญาตต่อเจ้าพนักงานท้องถิ่นตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตหรือวันที่ยื่นคำขอต่ออายุใบอนุญาต แล้วแต่กรณีผู้ประกอบกิจการค้าที่มาขอต่ออายุใบอนุญาตรายใดไม่ชำระค่าธรรมเนียมตามกำหนดเวลาในวรรคหนึ่งจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการก่อนถึงกำหนดการเสียค่าธรรมเนียมตามข้อบัญญัตินี้ใบอนุญาตฉบับหนึ่งให้ใช้สำหรับกิจการค้าประเภทเดียว และสำหรับสถานที่แห่งเดียวถ้าประกอบกิจการค้าซึ่งกำหนดให้ควบคุมหลายประเภทในขณะและสถานที่เดียวกันให้เรียกเก็บค่าธรรมเนียมในประเภทที่มีอัตราสูงเต็มอัตราแต่ประเภทเดียว ประเภทอื่นให้เรียกเก็บเพียงกึ่งอัตราข้อ ๑๗ ใบอนุญาตให้มีอายุหนึ่งปีนับแต่วันที่ได้ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลแสนชาติข้อ ๑๘ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำร้องบอกเลิกกิจการต่อเจ้าพนักงานท้องถิ่นตามแบบท้ายข้อบัญญัตินี้ข้อ ๑๙ ผู้ที่ได้รับใบอนุญาตประกอบกิจการค้าจะต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๒๐ กรณีใบอนุญาตสูญหาย ถูกทำลายหรือชำรุดในสาระสำคัญ ให้ผู้ที่ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดพร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีการสูญหาย หรือถูกทำลาย(๒) ใบอนุญาตเดิม กรณีชำรุดการขอรับใบแทนใบอนุญาตให้ดำเนินการตามหลักเกณฑ์และวิธีการตามข้อ๘ และข้อ ๑๒ โดยอนุโลมและให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้นข้อ ๒๑ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑)คำขอรับใบอนุญาตประกอบกิจการที่เป็นอันตรายต่อสุขภาพให้ใช้แบบ กอ. ๑(๒) ใบอนุญาตประกอบกิจการที่เป็นอันตรายต่อสุขภาพให้ใช้แบบกอ. ๒(๓)คำขอต่ออายุใบอนุญาตประกอบกิจการที่เป็นอันตรายต่อสุขภาพให้ใช้แบบ กอ. ๓(๔) คำขออนุญาตต่าง ๆ ให้ใช้แบบกอ. ๔ข้อ ๒๒ ผู้ได้รับใบอนุญาตประกอบกิจการซึ่งกำหนดให้ควบคุมตามข้อบัญญัตินี้ไม่ปฏิบัติหรือปฏิบัติไม่ถูกต้องตามข้อบัญญัตินี้หรือเงื่อนไขโดยเฉพาะที่ระบุไว้ในใบอนุญาตเจ้าพนักงานท้องถิ่นมีอำนาจสั่งให้แก้ไขหรือปรับปรุงให้ถูกต้องได้และถ้าผู้รับคำสั่งไม่แก้ไขหรือไม่ปรับปรุงภายในเวลาที่กำหนดให้เจ้าพนักงานท้องถิ่นมีอำนาจสั่งพักใบอนุญาตภายในเวลาที่เห็นสมควรแต่ต้องไม่เกินสิบห้าวันในกรณีที่ผู้ได้รับใบอนุญาตประกอบกิจการค้ารายใดถูกพักใช้ใบอนุญาตตั้งแต่สองครั้งขึ้นไปและมีเหตุที่จะต้องสั่งพักใช้ใบอนุญาตอีกหรือต้องคำพิพากษาถึงที่สุดว่าได้กระทำความผิดตามพระราชบัญญัตินี้หรือการไม่ปฏิบัติหรือปฏิบัติไม่ถูกต้องตามวรรคหนึ่ง ก่อให้เกิดอันตรายอย่างร้ายแรงต่อสุขภาพของประชาชนให้เจ้าพนักงานท้องถิ่นมีอำนาจสั่งเพิกถอนใบอนุญาตได้ข้อ ๒๓ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการค้าที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันถูกสั่งเพิกถอนใบอนุญาตข้อ ๒๔ ผู้ประกอบกิจการค้ารายใดไม่ปฏิบัติตามหรือปฏิบัติฝ่าฝืนข้อบัญญัตินี้ต้องระวางโทษตามบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ ๒๕ ให้นายกองค์การบริหารส่วนตำบลแสนชาติเป็นผู้รักษาการให้เป็นไปตามข้อบัญญัตินี้และให้มีอำนาจออกกฎระเบียบ ข้อบังคับ ประกาศ หรือคำสั่ง เพื่อการปฏิบัติการให้เป็นไปตามข้อบัญญัตินี้ประกาศณ วนั ที่ ๑๐ สิงหาคม พ.ศ. ๒๕๖๐สมจิตรเขวาลำธารนายกองค์การบริหารส่วนตำบลแสนชาติ[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลแสนชาติเรื่อง กิจการที่เป็นอันตรายต่อสุขภาพ พ.ศ. ๒๕๖๐๒. แบบคำขอใบอนุญาตประกอบกิจการที่เป็นอันตรายต่อสุขภาพ(แบบ กอ. ๑)๓. ใบอนุญาตประกอบกิจการที่เป็นอันตรายต่อสุขภาพ(แบบ กอ. ๒)๔. แบบคำขอต่ออายุใบอนุญาต (แบบกอ. ๓)๕. คำขออนุญาตการต่าง ๆ (แบบกอ. ๔)(ดูข้อมูลจากภาพกฎหมาย)พิมพ์มาดา/จัดทำ๑๑กันยายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๕ ง/หน้า ๒๓๕/๒๒ มิถุนายน ๒๕๖๑